ליל דורק

דורק דריק בנקס (באנגלית: Durk Derrick Banks; נולד ב-19 באוקטובר 1992), הידוע בשם הבמה ליל דורק (Lil Durk), הוא ראפר, זמר ופזמונאי אמריקאי.

ביוגרפיה

 קריירה 
בשנת 2011, בנקס התחיל להתייחס למוזיקה ברצינות. לאחר שתוכניות החתימה שלו עם צ'יף קיף ופרנץ' מונטנה נפלו, הוא חשב לראפרפ כ"קריירה במשרה מלאה", לאחר צאתם של שני הסינגלים שלו, "Sneak Dissin'" ו-"I'ma Find", כל אחד מהם קיבל ביקורות חיוביות בעיקר. ב-19 באוקטובר 2012 הוציא דורק את המיקסטייפ השלישי שלו, Life Ain't No Joke, שהורד למעלה מ-216,000 פעמים ב-DatPiff.

בדצמבר 2012 הוציא דורק את השיר "L's Anthem", שזכה לרמיקס בהשתתפות פרנץ' מונטנה. בעקבות פופולריות הסינגל "L's Anthem" והשיר שאחריו, "Dis Ain't What U Want", הוחתם דורק בחברת התקליטים דאף ג'אם, תחת הקולקטיב שהקים, Only the Family. ב-14 באוקטובר 2013 הוציא דורק את המיקסטייפ הרביעי שלו, Signed to the Streets, שדורג במקום השמיני ברשימת המיקסטייפים הטובים ביותר מ-2013 של מגזין רולינג סטון.

ב-2 ביוני 2015 הוציא דורק את אלבום הבכורה שלו, Remember My Name, מתוכו הסינגל המוביל "Like Me" בהשתתפות ג'רמי. האלבום הגיע למקום ה-14 במצעד הבילבורד 200. בהמשך השנה, הוציא דורק את המיקסטייפ . על מנת לקדם את המיקסטייפ, הוציא דורק את הסינגל "My Beyoncé", שזכה בתואר הזהב מאיגוד תעשיית ההקלטות האמריקאי.

ב-22 ביולי 2016 הוציא דורק את אלבומו השני, Lil Durk 2X, שהגיע למקום ה-29 במצעד הבילבורד 200 וזכה לשבחים ממבקרי המוזיקה. בהמשך השנה, הוציא את המיקסטייפ They Forgot.

במהלך 2017, הוציא דורק ארבעה מיקסטייפים, שזכו להצלחה במצעדי הבילבורד. המיקסטייפ ה-12 שלו, אותו הוציא בשנה שלאחר מכן, נקרא Just Cause Y'all Waited. המיקסטייפ הגיע למקום ה-57 במצעד הבילבורד 200 ולמקום החמישי במצעד האלבומים העצמאיים של הבילבורד. בהמשך השנה, הוציא דורק את אלבומו השלישי, Signed to the Streets 3, באמצעות חברת התקליטים אינטרסקופ רקורדס, בה חתם חודשים ספורים לפני צאתו. האלבום הצליח גם הוא להיכנס אל מצעדי הבילבורד.

בשנת 2019 הוציא דורק את אלבומו הרביעי, Love Songs 4 the Streets 2, המהווה כהמשך למיקסטייפ שלו מ-2017 הנושא את שם זה. האלבום הגיע למקום הרביעי במצעד הבילבורד 200, והיה לאלבום המצליח ביותר של דורק במצעדי הבילבורד.

במאי 2020 הוציא את אלבומו החמישי, Just Cause Y'all Waited 2, מתוכו הסינגל "3 Headed Goat" בהשתתפות פולו ג'י וליל בייבי, שזכה להצלחה. האלבום עצמו הגיע בשיאו למקום השני במצעד הבילבורד 200. בהמשך השנה, התארח דורק בשירו של הראפר דרייק, "Laugh Now Cry Later", שהגיע למקום השני במצעד הבילבורד הוט 100 וזכה במועמדות לפרס גראמי בקטגוריות "ביצוע הראפ המלודי הטוב ביותר" ו"שיר הראפ הטוב ביותר" בטקס פרסי גראמי ה-63.

ב-24 בדצמבר 2020, הוציא את אלבום האולפן השישי שלו, The Voice, שהגיע למקום השלישי במצעד הבילבורד 200. הסינגל הראשי מתוך האלבום הנושא את שמו הגיע למקום ה-20 במצעד שירי הראפ. האלבום מהווה כמחווה לחברו של דורק, הראפר קינג וון, שנרצח ב-6 בנובמבר 2020. וון מופיע בעטיפת האלבום ומשתתף בשיר "", מתוך האלבום.

ב-4 ביוני 2021 הוציא יחד עם הראפר ליל בייבי את אלבומם המשותף, The Voice of the Heroes. בשנת 2022 יצא אלבום הסולו שלו, 7220, שהגיע היישר אל המקום הראשון במצעד הבילבורד 200.

אלבום האולפן השמיני שלו, Almost Healed, יצא לאור ב-26 במאי 2023. מתוך האלבום יצא הסינגל "All My Life" בהשתתפות ג'יי קול, שהגיע למקום השני במצעד בילבורד הוט 100. האלבום נמכר ב-125 אלף יחידות בארצות הברית בשבוע הראשון לצאתו והגיע למקום השלישי בבילבורד 200. ב-17 בנובמבר הוציא את אלבום האוסף Nightmares in the Trenches עם אמנים שונים, שהגיע למקום ה-114 במצעד הבילבורד 200.

 הסתבכויות עם החוק 
בעברו הפלילי, דורק הואשם בשימוש בלתי חוקי בנשק והחזקה פלילית, ועמד למשפט על ירי ב-2019 בו הוא וקינג וון היו מעורבים.

באוקטובר 2024, ליל דורק נעצר בפלורידה באשמה שתכנן רצח נקמה ב-2022 בלוס אנג'לס, בעקבות תקרית ירי בתחנת דלק שכוונה לעבר הראפר קוואנדו רונדו . דורק מואשם בקשירת קשר לרצח-בשכר של סביאי'א רובינסון, בן 24, שנורה למוות ב-19 באוגוסט 2022. חמישה מחברי קבוצת הראפ שלו, OTF, נעצרו גם הם, וייתכן כי יעצרו שני חשודים נוספים. לפי רשויות החוק, החקירה נבעה ממוות של הראפר קינג וון, חבר OTF שנהרג ב-2020, תקרית שיצרה יריבות בין OTF לבין רונדו. במסמכים נחשף שדורק הציע פרס כספי להריגת רונדו. לפי החשד, קבוצת ה-OTF הגיעה ללוס אנג'לס, קיבלה אמצעי לחימה ומסכות, ועקבה אחר רונדו וקרובו רובינסון, ולבסוף ביצעה את הירי בתחנת דלק. לאחר מכן, החשודים נפגשו לתשלום וחזרו לשיקגו. דורק ניסה לברוח למדינות שונות אך נעצר במיאמי לפני שהספיק לעלות לטיסה.

דיסקוגרפיה
אלבומי אולפן
 2015: Remember My Name
 2016: Lil Durk 2X
 2018: Signed to the Streets 3
 2019: Love Songs 4 the Streets 2
 2020: Just Cause Y'all Waited 2
2020: The Voice
 2022: 7220
 2023: Almost Healed

 אלבומים משותפים 

 2021: The Voice of the Heroes (עם ליל בייבי)

אלבומי אוסף
 2018: Only the Family Involved Vol.1
 2018: Only the Family Involved Vol.2
 2019: Family over Everything
 2023: Nightmares in the Trenches

מיקסטייפים
 2011: I'm a Hitta
 2012: I'm Still a Hitta
 2012: Life Ain't No Joke
 2013: Signed to the Streets
 2014: Signed to the Streets 2
 2015: 
 2016: They Forgot
 2017: Love Songs for the Streets
 2017: Supa Vultures 
 2017: Signed to the Streets 2.5
 2017: Bloodas 
 2018: Just Cause Y'all Waited

 פרסים ומועמדויות 
שנהפרסקטגוריהעבודה מועמדתתוצאהמקור2021פרס גראמיביצוע הראפ המלודי הטוב ביותר"Laugh Now Cry Later" (עם דרייק)2022פרס גראמיאלבום השנהDonda (כאמן משתתף)2024פרס גראמיביצוע הראפ המלודי הטוב ביותר"All My Life" (בהשתתפות ג'יי קול)פרס בחירת הקהלשיר שיתוף הפעולה של השנהפרס המוזיקה של iHeartRadioשיתוף הפעולה הטוב ביותר שיר ההיפ הופ של השנה אמן ההיפ הופ של השנהליל דורק פרס ה-BETקליפ השנה"All My Life" (בהשתתפות ג'יי קול)פרס בחירת הצופהשיתוף הפעולה הטוב ביותר2024פרס בחירת הילדים של ניקלודיאוןשיתוף פעולה מוזיקלי אהוב

קישורים חיצוניים



הערות שוליים

קטגוריה:ראפרים אמריקאים
קטגוריה:זמרים אמריקאים
קטגוריה:פזמונאים אמריקאים
קטגוריה:אמני אינטרסקופ רקורדס
קטגוריה:פורבס 30Under30
קטגוריה:אמריקאים שנולדו ב-1992